बुआ कौड़ी करसानै दी धी ही। उसदे कोमल मनै पर अजें बी उस दुक्खै दी लकीर बनी दी ही जो दुक्ख ग्हार ग्रां दे कन्ने-कन्ने अपने बाबल दे खेतरें च पक्की दी कनकू दी फसला गी बी छोड़ी औने कन्ने होआ हा। हुन ओ बड़ी तांह्गा कन्ने बलगै करदी ही जे उसदे बाबलै दे इनें नमें खेतरें च कनकू दी फसल कदूं मठोन्दी ऐ ते कदू उसी सिट्टें दियां कलगियैं लगदियां न ! आखर निहालपा दियां एह् औखियां घड़ियां बी खतम होने पर आई गेइयां।